17. januarja 2017 je prišla v javnost novica, da je Mélovin s pesmijo »Wonder« eden izmed 23 tekmovalcev v "Vidbirju", ukrajinskem nacionalnem izboru za Pesem Evrovizije 2017. Mélovin je 18. februarja 2017 nastopil v tretjem polfinalu, kjer se je uvrstil na drugo mesto in si priboril eno izmed dveh vstopnic za finale. V polfinalu je prejel največ telefonskih glasov ukrajinske javnosti toda po žiriji je bil le četrti. Žirijo so sestavljali Konstantin Meladze, Džamala in Andrij Danilko javnosti bolj znan kot Verka Serdučka. Finale je potekal 25. februarja 2017. Mélovin je končal na skupnem tretjem mestu. Zopet je prejel največ telefonskih glasov, vendar je bil po mnenju žirije predzadnji.